Diari Oficial de la Generalitat Valenciana


Sumari del DOGV 9876, del 21-06-2024 (2024/5924)

RESOLUCIÓ de 16 de maig de 2024, del Servici Territorial d'Indústria, Energia i Mines de València, per la qual s'atorga a Discovery Solar, SL, l'autorització d'implantació en sòl no urbanitzable i autorització administrativa prèvia i de construcció, per a central de producció d'energia fotovoltaica i la seua infraestructura d'evacuació, situada a Llíria, Pi: 6.400 kW denominada PSF Llíria. ATALFE/2020/97.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9876

Data del DOGV
:   21-06-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/5924


Data del document
:   16-05-2024

Organisme emissor
:   Conselleria de Innovación, Industria, Comercio y Turismo

Tipus de document
:   Resolució

Descriptors 

:   * Conselleria d'Innovació, Indústria, Comerç i Turisme
    * energia solar

RESOLUCIÓ de 16 de maig de 2024, del Servici Territorial d'Indústria, Energia i Mines de València, per la qual s'atorga a Discovery Solar, SL, l'autorització d'implantació en sòl no urbanitzable i autorització administrativa prèvia i de construcció, per a central de producció d'energia fotovoltaica i la seua infraestructura d'evacuació, situada a Llíria, Pi: 6.400 kW denominada PSF Llíria. ATALFE/2020/97. [2024/5924]  
Antecedents  
  
Una vegada vista la sol·licitud del 20.11.2020 d'autorització administrativa prèvia i d'autorització administrativa de construcció, relativa a la instal·lació elèctrica les característiques de la qual s'indiquen a continuació, pel procediment integrat d'autorització de centrals fotovoltaiques que s'hagen d'emplaçar sobre sòl no urbanitzable, establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent (d'ara en avant, Dl 14/2020) que, després de la tramitació de l'expedient, presenta les característiques finals següents:  
  
Promotor: Discovery Solar, SL (NIF X40604757).  
Nom instal·lació: parc solar fotovoltaic Llíria.  
Tecnologia: fotovoltaica.  
Grups Generadors:  
Potència Total (kWp): 7.584 - 8.116,38 kW.  
Número Mòduls, Potència Unitària: 3.720 de 545 - 583 kWp i 10.290 de 540 - 578 kWp.  
Tipologia: bifacials monocristal·lins.  
Sistema de subjecció i ancoratge: estructura directa sobre sòl amb seguidors a un eix.  
Potència Nominal de l'inversor: dos inversors limitats a 3.200 kW (3.575 kVA). Total de 6.400 kW (7.150 kVA).  
Infraestructures d'evacuació:  
Centre de transformació d'intempèrie sobre una llosa de formigó format per: un transformador de 7.150 kVA, amb una relació de transformació de 0,645/20 kV; una cel·la de línia; una cel·la de mesura, i una cel·la de protecció i transformats SSAA de 40 kVA, amb una relació de transformació de 0,645/0,4 kV.  
Línia elèctrica subterrània (tres conductors Al RH-Z1 d'1 x 150 mm² de secció) d'una longitud total de 200 m, d'una evacuació de 20 kV des del centre de transformació fins al centre d'entrega i mesura.  
Centre d'entrega d'energia i mesura en una caseta de formigó prefabricada: dos cel·les de línia, una cel·la de mesura, una cel·la de protecció i una entrada d'alimentació de servicis auxiliars.  
Línia elèctrica subterrània d'evacuació de 20 kV (tres conductors AI HEPRZ1 d'1 x 400 mm² de secció), d'una longitud total de 8,35 km des del centre d'entrega i mesura fins al seccionador de cel·la a barra de 20 kV de la subestació transformadora de Carrasses, de la qual és titular I-DE Redes Eléctricas Inteligentes, SA.  
Xarxa a la qual es connecta: distribució, I-DE Redes Eléctricas Inteligentes, SAU.  
Punt de connexió a la xarxa: en seccionador de cel·la d'entrada a barra de 20 kV de l'ST Carrasses.  
Ubicació: terme municipal de Llíria (València).  
Polígons i parcel·les:  
Grups generadors: polígon 139, parcel·les 4, 66, 67, 68, 69, 70 i 71.  
Centre de transformació: polígon 139, parcel·la 69.  
Línia elèctrica de 20 kV entre el centre de transformació i el centre de mesura: polígon 139, parcel·les 69 i 70.  
Centre d'entrega d'energia i mesura: polígon 139, parcel·la 70.  
Línia elèctrica de 20 kV entre el centre d'entrega i la subestació de Carrasses: polígon 127, parcel·la 9002; polígon 128, parcel·la 9021; polígon 138, parcel·la 9033; polígon 139, parcel·les 70, 9020, 9023 i 9024; polígon 142, parcel·la 9009; polígon 164, parcel·la 9003; polígon 177, parcel·la 9001; polígon 179, parcel·la 9004, i polígon 180, parcel·les 9006 i 9024. Així com la zona dotacional i vial en sòl urbanitzable i els carrers en zona urbana del polígon industrial on se situa l'ST de Carrasses.  
Centre geomètric coordenades UTM ETRS89: X = 700.866; Y = 4.397.853; fus 30.  
Segons el que indica l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, la potència instal·lada és de 6.400 kW (7.150 kVA).  
L'expedient s'ha sotmés a tots els tràmits que s'arrepleguen en el Dl 14/2020.  
L'expedient ha estat sotmés a informació pública en dos ocasions: la primera, per la instal·lació sol·licitada i, la segona, a causa de les modificacions següents:  
Modificació de la planta: es redistribuïx el centre de transformació i el centre de mesura per a complir l'amplària mínima de 75 metres que s'han de respectar per a la via pecuària Cañada Real de Alcublas, a Benaguasil, i es modifiquen les potències de les plaques solars i dels inversors.  
Després de la segona informació pública, a petició dels informes nous, es trasllada novament la posició del centre de transformació i de seccionament a la posició de la qual s'havia informat inicialment i es reduïx la planta, de manera que es consideren modificacions no substancials exigides pels informes segons l'article 23.5 del Dl 14/2020, que no requerixen una tercera informació pública.  
Durant els dos períodes d'informació pública no s'han presentat al·legacions.  
De les consultes a altres administracions o empreses de servicis resulten els condicionats que es troben en el resolc segon d'esta resolució, i amb els quals el promotor està d'acord.  
  
Segons un informe de l'Àrea de Carreteres de la Diputació de València, firmat el 5 de desembre de 2023, s'indica, entre altres, el següent:  
  
Vist el que s'ha exposat, s'informa desfavorablement sobre la instal·lació de producció d'energia elèctrica, ja que envaïx la zona de protecció de la carretera CV-339.  
I, segons l'informe de l'Àrea de Carreteres de la Diputació de València, firmat el 13 de febrer de 2023, la Diputació de València es reitera en els informes precedents i indica específicament:  
...i, en qualsevol cas, si la instal·lació se situa a 25 m de la calçada, es complixen les condicions de la Llei 6/1991, de 27 de març, i les disposicions del PG de Llíria.  
…els accessos a la planta estan situats molt lluny de la carretera; no obstant això, per a arribar-hi, s'utilitza un camí de competència municipal que accedix a la carretera. Doncs, bé, és eixe accés el que no té les condicions suficients per a permetre que els vehicles pesants l'utilitzen de manera segura i, també, és el que s'ha d'adequar per a permetre el trànsit segur dels vehicles de transport.  
Este servici comprova que el titular ha modificat el projecte i ha eliminat els mòduls fotovoltaics i ha reculat el tancat o els camins, de manera que es respecten els 25 metres de protecció de la carretera CV-339.  
Així mateix, s'indica que l'autorització prèvia i de construcció es fa a l'efecte de la Llei del sector elèctric i que, respecte a l'autorització d'implantació, es realitza per a la instal·lació que s'indica, per la qual cosa no atorga llicències urbanístiques de construcció ni concessions sobre elements supletoris a esta. Esta autorització es concedix sense perjuí de la resta d'autoritzacions necessàries, entre les quals hi ha la llicència urbanística de construcció, que l'haurà de tramitar la titular una vegada haja obtingut l'autorització sectorial, així com les concessions d'ocupació de camins, vies pecuàries o accessos als camins mateixos que s'han d'utilitzar i que no són objecte d'esta autorització.  
L'informe de l'Àrea de Carreteres de la Diputació de València no és contrari a atorgar l'autorització d'implantació de la instal·lació fotovoltaica de producció d'energia elèctrica sempre que es respecten les distàncies de protecció a la carretera CV-339. L'autorització que es pretén atorgar no es considera incompatible amb estos criteris.  
Hi consten els informes favorables vinculants dels òrgans competents en matèria d'ordenació del territori i paisatge que s'establixen en l'article 25 del Dl 14/2020, en els quals s'establixen els condicionants acceptats pel promotor i que es troben en el resolc primer d'esta resolució.  
Consta en l'expedient l'informe d'impacte ambiental firmat el 22 de setembre de 2022, emés per la Direcció General de Qualitat i Educació Ambiental, amb número de CSV següent: PVCXCKBQ:UX5YJHHU:AHGIE72E.  
Així mateix, el promotor ha acreditat la capacitat legal, tècnica i econòmica per a dur a terme el projecte, així com que disposa, de manera efectiva, dels recursos econòmics i financers necessaris per a materialitzar el projecte d'execució sol·licitat.  
El promotor ha justificat que disposa dels terrenys on s'implantarà la instal·lació.  
La instal·lació disposa dels permisos d'accés i connexió vigents per a la totalitat de la potència instal·lada.  
Com que es tracta d'un projecte amb una potència de generació inferior o igual a 10 MW, en virtut de l'article 33.1 del Dl 14/2020, es tramita, des del 23 d'abril de 2022, mitjançant un procediment d'urgència, d'acord amb la Llei 39/2015, de procediment administratiu comú de les administracions públiques.  
Es va sol·licitar a l'Ajuntament de Llíria, en data 2 de juny de 2022, que, en el termini de tres mesos, emetera l'informe preceptiu i no vinculant que s'establix en l'article 30.2 del Dl 14/2020. Consta l'informe favorable emés per l'Ajuntament de Llíria el 13.07.2022.  
  
  
Fonaments de dret  
La instrucció i la resolució d'este procediment administratiu corresponen a la Generalitat Valenciana, ja que la instal·lació elèctrica objecte d'este es troba íntegrament en el territori de la Comunitat Valenciana i no està enquadrada en les que preveu l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
De conformitat amb l'article 53.1 de la Llei 24/2013, de 26 de desembre, del sector elèctric, la construcció de les instal·lacions de producció d'energia elèctrica requerix una autorització administrativa prèvia i una autorització administrativa de construcció.  
El procediment és el que s'establix en el capítol II del títol III del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent (Dl 14/2020), en tractar-se d'una central fotovoltaica que s'implantarà en sòl no urbanitzable i tenint en compte el que s'establix en l'article 7.3 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
La instrucció d'este procediment és competència del Servei Territorial d'Indústria, Energia i Mines de València, segons l'Orde 3/2024, de 16 d'abril, de la Conselleria d'Innovació, Indústria, Comerç i Turisme, mitjançant la qual es desplega el Decret 226/2023, del Consell, de 19 de desembre, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, i segons el que es disposa en l'article 22 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent, i la resolució correspon a la persona titular de la Direcció del Servei Territorial d'Indústria, Energia i Mines de València de la Conselleria d'Innovació, Indústria, Comerç i Turisme.  
  
A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les infraestructures d'evacuació d'estes, que inclouen la connexió amb la xarxa de transport o de distribució i, si és el cas, la transformació d'energia elèctrica.  
L'article 216 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, establix que la Generalitat intervé en l'autorització d'usos i aprofitaments en sòl no urbanitzable, dins dels límits i en les condicions que establix este text refós, mitjançant la declaració d'interés comunitari prèvia a la llicència municipal, en concret en el supòsit que preveu l'article 211.1, paràgraf d, generació d'energia renovable, excepte en els supòsits que preveuen els articles 217, 218 i 219.  
Segons l'epígraf i de l'article 2 del Dl 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, d'acord amb l'informe previ, preceptiu i favorable de l'òrgan competent en matèria d'ordenació del territori i paisatge, autoritza implantar una instal·lació de producció d'energia elèctrica que utilitza energia primària d'origen renovable en unes parcel·les concretes de sòl no urbanitzable i establix les condicions en què es podrà dur a terme esta implantació. Este pronunciament substituïx la intervenció que realitza la Generalitat en el procediment d'autorització d'usos i aprofitaments en sòl no urbanitzable previst en la normativa d'ordenació del territori, urbanisme i paisatge.  
  
Segons el que s'indica en l'epígraf j de l'article 2 i en l'article 25 del Dl 14/2020, l'informe en matèria d'ordenació del territori i paisatge té caràcter vinculant i ha de ser favorable en els termes que es preveuen en l'apartat 1 de l'article 25, a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en els quals no es requerisca l'autorització esmentada d'acord amb la legislació d'ordenació del territori, urbanística i del paisatge.  
  
Segons l'art. 23.5 del Dl 14/2020, no és necessari sotmetre de nou al tràmit d'informació pública els canvis no substancials en els traçats de línies elèctriques i en la distribució dels grups o les unitats de producció, inclosa la transformació d'estes, que es puguen produir a conseqüència de l'estimació d'al·legacions presentades o impostos condicionats i mesures correctores establides per particulars o a conseqüència de les consultes a les quals es referix l'article següent, sempre que compten amb la cessió del dret corresponent de les persones propietàries afectades per estos canvis no substancials.  
  
D'acord amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment constituïx un projecte sotmés a avaluació d'impacte ambiental simplificada, ja que s'inclou en l'annex II.  
D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no es pot atorgar si el titular no ha obtingut prèviament els permisos d'accés i de connexió a les xarxes de transport o distribució corresponents.  
De conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a obtindre l'autorització de la instal·lació, és un requisit previ indispensable obtindre els permisos d'accés i connexió a les xarxes de transport o distribució corresponents per a la totalitat de la potència de la instal·lació, sense perjuí que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es poden atorgar per a una potència instal·lada superior a la capacitat d'accés que figura en el permís d'accés.  
  
D'acord amb la redacció vigent de l'article 3 del Reial decret 413/2014, de 6 de juny, en el cas d'instal·lacions fotovoltaiques, la potència instal·lada és la inferior d'entre els dos següents:  
a) La suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent.  
b) La potència màxima de l'inversor o, si és el cas, la suma de les potències dels inversors que configuren esta instal·lació.  
Segons la disposició transitòria quinta del Reial decret 1183/2020, de 29 de desembre, esta nova definició de potència instal·lada tindrà efectes per a les instal·lacions que, tot i haver-ne iniciat la tramitació, encara no hagen obtingut l'autorització d'explotació definitiva.  
  
D'acord amb el que disposen l'article 53.4 de la Llei 24/2013, de 26 de desembre, del sector elèctric; l'article 121 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a dur a terme cada un dels projectes que presenten, tot això sense perjuí del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als que estiguen exercint l'activitat.  
D'acord amb l'apartat 2.a.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia s'ha de justificar la necessitat de la instal·lació i que esta no genera incidències negatives en el sistema.  
D'acord amb l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.  
Segons el que establix el capítol III del títol III del Dl 14/2020, la persona titular de la instal·lació està obligada a desmantellar-la completament i restaurar els terrenys i l'entorn en finalitzar l'activitat, i ha de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i l'entorn afectat al tipus d'interés legal dels diners, considerant una vida útil de la instal·lació de 30 anys. En cap cas este import serà inferior al 5 % del pressupost d'execució material del projecte tècnic. Esta garantia es cancel·larà quan la persona titular de la instal·lació acredite el compliment de les obligacions a les quals està afecta.  
En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions que establix este decret llei que afecten la implantació d'instal·lacions per a l'aprofitament de les energies renovables seran aplicables als procediments en tràmit.  
  
En virtut de l'article 16 del Dl 14/2020, centrals fotovoltaiques en parcel·les no urbanitzades de sòl urbà o urbanitzable sense programar, este es tindrà en compte per a l'ocupació de la línia d'evacuació.  
En consideració del que s'ha exposat, complits els requisits i els procediments legals i reglamentaris establits en la legislació vigent aplicable, resolc:  
  
Primer  
Atorgar l'autorització d'implantació en sòl no urbanitzable en les parcel·les següents per a dur a terme la producció d'energia elèctrica, atés el sentit favorable dels informes que els òrgans competents en matèria d'ordenació del territori i paisatge han emés:  
  
Polígon 139, parcel·les 4, 66, 67, 68, 69, 70 i 71, del terme municipal de Llíria (València).  
Amb els condicionats següents inclosos en:  
informes del Servei de Gestió Territorial de la Direcció General d'Urbanisme, Paisatge i Avaluació Ambiental, de la Conselleria de Medi Ambient, Aigua, Infraestructures i Territori, del 15 de febrer de 2022 i del 12 de gener de 2024:  
És necessari prendre mesures correctores que incidisquen sobre la infiltració i el drenatge de l'aigua per a no agreujar l'escolament que es produïx durant les èpoques de pluja mitjançant:  
El manteniment de les condicions d'infiltració amb els canvis de pendents, de manera que es mantinguen, en la mesura que siga possible, els nivells topogràfics entre les zones de plaques solars i les zones de pas.  
La conservació i la plantació de zones de vegetació en els estrats herbacis, arbustius i arboris que servisquen de tamís per a la pluja i generen condicions favorables per a la infiltració i la disminució dels escolaments.  
La minimització del sòl segellat, de manera que els mòduls fotovoltaics se situen, prioritàriament, sense cimentació contínua i sobre el terreny natural.  
El tancat perimetral haurà de ser permeable a l'aigua.  
Informes del Servei d'Infraestructura Verda i Paisatge de la Direcció General d'Urbanisme, Paisatge i Avaluació Ambiental, de la Conselleria de Medi Ambient, Aigua, Infraestructures i Territori, de 25 de maig de 2022 i de 25 de març de 2024:  
L'ordenació dels seguidors es farà seguint una direcció nord-oest - sud-est, de manera que se seguisca la mateixa alineació que el marc de cultiu general de la zona.  
Es revegetaran les àrees/els corredors entre els seguidors mitjançant la sembra d'una prada floral de manteniment baix amb capacitat d'autosembra i amb un port inferior als 40 cm.  
S'utilitzaran materials extrets i sobrants que procedisquen de la mateixa àrea per als farciments necessaris per a executar el projecte. En cas que no siga suficient, s'obtindrà material de farciment de pedreres existents, sempre que siga de característiques cromàtiques similars al que ja hi ha.  
Es formaran, a un costat i a l'altre, bosquets dispersos segons l'informe. S'evitarà formar zones de plantació amb un patró regular.  
Manteniment de l'estat actual de la via pecuària: Es mantindrà la plantació lineal d'ametlers (Prunus dulcis) i la vegetació ruderal (Festuca, Echium, Scabiosa, Diplotaxis) situada sobre la via pecuària.  
Tractament de l'àrea entre la PSF i la CV-339: Es mantindrà i es millorarà la vegetació lineal que hi ha en la CV-339. Es crearà una segona zona de transició de caràcter discontinu amb el trasplantament de 14 exemplars d'ametlers, tal com es reflectix en el pla de MIP.  
S'integraran cromàticament les edificacions:  
Les instal·lacions auxiliars de la PSF es pintaran exteriorment amb colors de tonalitats ocres i d'acabat mat. Totes les edificacions seran d'una única planta.  
S'executaran superfícies enjardinades xicotetes d'aspecte natural a base d'espècies arbustives, que se situaran en el perímetre de les edificacions.  
La caseta que hi ha actualment es demolirà, ja que no té cap valor constructiu o patrimonial.  
Una vegada s'haja executat la línia d'evacuació, la zona visible es retornarà a l'estat original, per la qual cosa no es considera necessari introduir mesures d'integració específiques.  
Els projectes que s'autoritzen estan adaptats als condicionats anteriors.  
El període de vigència d'esta serà de 30 anys, sense perjuí de les possibles pròrrogues que s'atorguen, amb sol·licitud prèvia de la titular amb anterioritat al final del termini esmentat, i que estiguen plenament justificades.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació, per part de la persona titular, del desmantellament de la instal·lació i a la restauració del terreny i l'entorn afectat.  
De la mateixa manera, en cas de tancar la instal·lació definitivament, caducarà l'autorització d'implantació en sòl no urbanitzable, la qual cosa s'especificarà en l'autorització del tancament.  
  
Segon  
Atorgar una autorització administrativa prèvia de la instal·lació de producció d'energia elèctrica a partir de fonts renovables que s'indica, i les infraestructures d'evacuació de l'energia elèctrica generada:  
Promotor: Discovery Solar, SL (nif b98926843).  
Nom instal·lació: Parc solar fotovoltaic llíria.  
Tecnologia: Fotovoltaica.  
Grups generadors:  
Potència total (kwp): 7.584 - 8.116,38 kw.  
Número mòduls, potència unitària: 3.720 de 545 - 583 kwp i 10.290 de 540 - 578 kwp.  
Tipologia: Bifacials monocristal·lins.  
Sistema de subjecció i ancoratge: estructura directa sobre sòl amb seguidors a un eix.  
potència nominal de l'inversor: 2 inversors limitats a 3.200 kw (3.575 kva). total de 6.400 kw (7.150 kva).  
Infraestructures d'evacuació:  
Centre de transformació d'intempèrie sobre una llosa de formigó format per: un transformador de 7.150 kVA, amb una relació de transformació de 0,645/20 kV; una cel·la de línia; una cel·la de mesura, i una cel·la de protecció i transformats SSAA de 40 kVA, amb una relació de transformació de 0,645/0,4 kV.  
Línia elèctrica subterrània (tres conductors Al RH-Z1 d'1 x 150 mm² de secció) d'una longitud total de 200 m, d'una evacuació de 20 kV des del centre de transformació fins al centre d'entrega i mesura.  
Centre d'entrega d'energia i mesura en una caseta de formigó prefabricada: dos cel·les de línia, una cel·la de mesura, una cel·la de protecció i una entrada d'alimentació de servicis auxiliars.  
Línia elèctrica subterrània d'evacuació de 20 kV (tres conductors AI HEPRZ1 d'1 x 400 mm² de secció), d'una longitud total de 8,35 km, des del centre d'entrega i mesura fins al seccionador de cel·la a barra de 20 kV de la subestació transformadora de Carrasses, de la qual és titular I-DE Redes Eléctricas Inteligentes, SA.  
Xarxa a la qual es connecta: distribució, I-DE Redes Eléctricas Inteligentes, SAU.  
Punt de connexió a la xarxa: en seccionador de cel·la d'entrada a barra de 20 kV de l'ST Carrasses.  
Ubicació: terme municipal de Llíria (València).  
Polígons i parcel·les:  
Grups generadors: polígon 139, parcel·les 4, 66, 67, 68, 69, 70 i 71.  
  
Centre de transformació: polígon 139, parcel·la 69.  
Línia elèctrica de 20 kV entre el centre de transformació i el centre de mesura: polígon 139, parcel·les 69 i 70.  
Centre d'entrega d'energia i mesura: polígon 139, parcel·la 70.  
Línia elèctrica de 20 kV entre el centre d'entrega i la subestació de Carrasses: polígon 127, parcel·la 9002; polígon 128, parcel·la 9021; polígon 138, parcel·la 9033; polígon 139, parcel·les 70, 9020, 9023 i 9024; polígon 142, parcel·la 9009; polígon 164, parcel·la 9003; polígon 177, parcel·la 9001; polígon 179, parcel·la 9004, i polígon 180, parcel·les 9006 i 9024. Així com la zona dotacional i vial en sòl urbanitzable i els carrers en zona urbana del polígon industrial on se situa l'ST de Carrasses.  
Centre geomètric coordenades UTM ETRS89: X = 700.866; Y = 4.397.853; fus 30.  
Segons el que indica l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, la potència instal·lada és de 6.400 kW (7.150 kVA).  
  
D'acord amb els projectes i la documentació que consta en l'expedient:  
Projecte de Planta d'energia solar fotovoltaica de 7.584,0 kwp connectada a la xarxa de distribució d'energia elèctrica Planta Solar Fotovoltaica Llíria de 6,4 MW connectada a la xarxa, firmat el 29.04.2024, juntament amb la declaració responsable dels tècnics competents, projectista i director d'execució d'obres, firmada en data 29.04.2024, i la declaració responsable de la persona tècnica competent projectista d'acord amb l'article 53.1b de la Llei 24/2013, de 26 de desembre, del sector elèctric, firmada el 29.04.2024. Amb la modificació puntual de la longitud de línies integrada en el projecte firmat el 15.05.2024.  
  
Projecte de centre de transformació d'intempèrie d'energia elèctrica (CTE) per a la PSF Llíria de 7.150 kVA, emplaçat en el polígon 139, parcel·la 69, en el terme municipal de Llíria (València), firmat el 27.09.2023, juntament amb la declaració responsable dels tècnics competents, projectista i director d'execució d'obres, firmada en data 27.09.2023, i la declaració responsable de la persona tècnica competent projectista d'acord amb l'article 53.1b de la Llei 24/2013, de 26 de desembre, del sector elèctric, firmada el 27.09.2023, i l'annex d'ubicació final aportat el 15.05.2024.  
Projecte de línia subterrània col·lectora de mitjana tensió des del centre de transformació d'intempèrie fins al centre d'entrega i mesura d'energia elèctrica per a la PSF Llíria de 20 kV, emplaçada en el polígon 139, parcel·la 69 i 70, firmat el 14.05.2024, juntament amb la declaració responsable dels tècnics competents, projectista i director d'execució d'obres, firmada el 14.05.2024, i la declaració responsable de la persona tècnica competent projectista d'acord amb l'article 53.1b de la Llei 24/2013, de 26 de desembre, del sector elèctric firmada el 14.05.2024.  
  
Projecte de centre d'entrega i mesura d'energia elèctrica per a la PSF Llíria, emplaçat en el polígon 139, parcel·la 70, en el terme municipal de Llíria (València), firmat el 27.09.2023, juntament amb la declaració responsable dels tècnics competents, projectista i director d'execució d'obres, firmada el 27.09.2023, i la declaració responsable de la persona tècnica competent projectista d'acord amb l'article 53.1b de la Llei 24/2013, de 26 de desembre, del sector elèctric firmada el 27.09.2023, i l'annex d'ubicació final aportat el 15.05.2024.  
Projecte de línia subterrània d'evacuació de mitjana tensió des del centre d'entrega i mesura d'energia elèctrica fins a la subestació transformadora de Carrasses - barra de 20 kV, per a la PSF Llíria, de 8,35 km, emplaçada en diversos camins en el terme municipal de Llíria (València), firmat el 27.09.2023, juntament amb la declaració responsable dels tècnics competents, projectista i director d'execució d'obres, firmada el 27.09.2023, i la declaració responsable de la persona tècnica competent projectista d'acord amb l'article 53.1b de la Llei 24/2013, de 26 de desembre, del sector elèctric, firmada el 27.09.2023, i l'annex d'ubicació final en planta aportat el 15.05.2024.  
Pressupost global de la instal·lació: 4.473.267,98 euros (quatre milions quatre-cents setanta-tres mil dos-cents seixanta-set euros amb noranta-huit cèntims d'euro).  
Per a calcular el pressupost global de la instal·lació, s'ha sumat el pressupost de cada un dels projectes que s'han indicat prèviament, així com el pressupost de la memòria de gestió de residus d'obra amb data de visat 18.11.2020, dels quals:  
S'ha exclòs el pla de desmantellament que s'aprova en l'apartat independent.  
Esta autorització s'atorga condicionada al compliment de les determinacions reflectides en els condicionats imposats. En particular, s'han d'observar les condicions següents:  
Informes de la Direcció General de Medi Natural i Animal de la Conselleria de Medi Ambient, Aigua, Infraestructures i Territori del 17 de gener de 2024, i la conformitat dels canvis de 26 de febrer de 2024:  
  
No es permetrà, en la fase de construcció de la instal·lació fotovoltaica, la destrucció o l'eliminació de les infraestructures dels bancals que hi ha perquè es consideren d'una importància vital per a evitar la pèrdua de sòl per erosió.  
A causa de l'erosió potencial moderada/alta que presenta la zona de l'actuació, la preparació del terreny es limitarà als mínims moviments de terres necessaris, amb la finalitat de reduir el risc d'erosió i l'alteració del medi físic.  
D'acord amb el punt anterior, s'han d'emprar sistemes de clavament directe sense fonamentacions i infraestructures que s'adapten al terreny i que no requerisquen un anivellat, desmunt, condicionament topogràfic o esplanació d'este, així com maquinària apropiada estudiada per a no compactar el terreny.  
Durant la fase d'explotació poden aparéixer signes de compactació del sòl (redolaments, absència de vegetació, etc.) i, com que la zona de la planta fotovoltaica es caracteritza per una erosió potencial moderada/alta, es durà a terme un seguiment anual de l'efectivitat de les mesures de protecció del sòl adoptades en finalitzar la fase de construcció mitjançant la col·locació de testimonis semisoterrats (erosió laminar real). Es durà a terme una identificació de superfícies en què realment l'erosió supera les 10 t/ha/any. I, quan es done el cas, es consultaran amb l'òrgan competent en matèria de protecció contra l'erosió les mesures addicionals correctores que cal adoptar.  
Cal tindre en consideració, a més, els efectes de l'escolament de les plaques sobre el sòl, produït tant per la pluja com per la neteja, que podria provocar l'aparició de rases d'erosió davall de la línia d'estes. És convenient fer una canalització que arreplegue estes aigües i les deposite d'una manera més dispersa, o bé les acumule o les redirigisca per a utilitzar-les posteriorment.  
A més, es recomana sembrar gramínies i lleguminoses en tota la superfície de la planta solar, ja que són capaces de minimitzar l'efecte de l'escolament. Cal esmentar que això ja es preveu en la documentació que el promotor ha aportat. La sembra permet accelerar el procés d'implantació vegetal i albergar poblacions faunístiques de micromamífers, artròpodes, xicotets carnívors i algunes aus que nien a terra, a més de micromamífers i lagomorfs que atrauen rapaces diürnes i nocturnes, a més d'evitar problemes erosius. No obstant això, en els primers estadis d'implantació d'esta cobertura vegetal, i davant de la possibilitat que es produïsquen episodis de pluges fortes, s'instal·larà una capa d'encoixinat amb restes de vegetació o palla, de manera que es dissipe l'energia cinètica de les gotes de pluja i s'evite l'erosió per esguitada i l'erosió laminar.  
S'ha de mantindre una capa de cultiu herbaci en totes les instal·lacions que afavorisca el manteniment de l'estructura edàfica i, a més, la presència d'insectes pol·linitzadors, la qual cosa es pot combinar amb l'apicultura o l'agrovoltaica. Per a mantindre o limitar el creixement de vegetació en la planta solar, no es podran emprar herbicides, i es recomana la ramaderia extensiva o el desbrossament selectiu mecanitzat d'esta.  
No s'ha d'ocupar el terreny forestal pròxim a la línia d'evacuació per a cap labor d'apilament de materials, treballs d'execució, tasques de manteniment o treballs de desmantellament de la instal·lació.  
  
S'instal·laran caixes niu per a passeriformes al llarg de les zones d'integració paisatgística amb una densitat mínima d'una per cada 50 metres de longitud.  
El tancat perimetral previst per a la instal·lació s'ha d'ajustar al que disposa el Decret 178/2005, de 18 de novembre, del Consell de la Generalitat, pel qual s'establixen les condicions dels tancats en el medi natural i dels tancaments cinegètics.  
A més, per a evitar la col·lisió d'aus contra el tancat de la planta solar, s'han de col·locar plaques metàl·liques o d'un material plàstic fabricat amb poliestiré o similar, de color blanc i acabat mat de 20 × 20 cm (o 25 × 25 cm), que s'han de situar en els espais entre suports. Es col·locarà, almenys, una placa per obertura, seguint l'esquema de col·locació que s'ha facilitat. Estes plaques s'han de revisar periòdicament i cal reposar les que es puguen haver després per a evitar la pèrdua d'eficàcia de la mesura anticol·lisió.  
En referència a la via pecuària Cañada Real de Alcublas, a Benaguasil, tal com s'indica en l'apartat III.2.4. d'este informe, s'ha de modificar el disseny de la instal·lació per a ajustar-lo al traçat de la via pecuària i respectar-ne l'amplària legal.  
Informe d'impacte ambiental emés per la Conselleria de Medi Ambient, Aigua, Infraestructures i Territori el 22 de juny de 2022, publicat en el DOGV número 9479 / 28.11.2022, en el qual es conclou que «La central, en els termes previstos, no tindrà efectes adversos significatius sobre el medi ambient i no requerix cap avaluació d'impacte ambiental ordinària, sempre que s'ajuste a les previsions del projecte, del document ambiental i als termes de l'informe d'impacte ambiental».  
  
Així com altres condicionats que figuren en els diferents informes que han emés les administracions públiques, els organismes i les empreses de servici públic o de servicis d'interés econòmic general consultats afectats pel projecte, els quals s'han traslladat durant la tramitació de l'expedient.  
La persona titular d'esta autorització tindrà els drets, els deures i les obligacions que arreplega el títol IV de la Llei 24/2013, de 26 de desembre, del sector elèctric, i el desplegament reglamentari d'esta; en particular, els que establixen els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la titular ha d'observar els preceptes, les mesures i les condicions que s'establisquen en la legislació aplicable en cada moment a l'activitat de producció d'energia elèctrica.  
L'incompliment de les condicions i els requisits establits en esta autorització o la variació substancial dels pressupostos que han determinat que s'atorgue, podran ocasionar que esta es revoque.  
Esta autorització s'emet sense perjuí de tercers i no afecta els drets particulars.  
  
Tercer  
Atorgar, a la persona peticionària, l'autorització administrativa de construcció de la instal·lació de producció d'energia elèctrica a partir de fonts renovables i les infraestructures d'evacuació de l'energia elèctrica generada que disposa d'autorització prèvia per la present resolució.  
  
En l'execució del projecte s'han de tindre en compte les condicions següents:  
Les instal·lacions s'han d'executar segons els projectes presentats, els annexos d'estos, si és el cas, i amb els condicionats tècnics que establixen les administracions públiques, els organismes i les empreses de servici públic o d'interés general afectats per estes instal·lacions i que ha acceptat el sol·licitant.  
Les instal·lacions que s'executaran han de complir, en tot cas, el que establix el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aproven el Reglament electrotècnic per a baixa tensió i les instruccions tècniques complementàries. Així mateix, el Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en les línies elèctriques d'alta tensió.  
La central elèctrica objecte d'esta resolució, d'acord amb la potència instal·lada, ha de complir les prescripcions tècniques i d'equipament que establix sobre esta qüestió l'article 7 del Reial decret 413/2014, de 6 de juny, i la resta de normativa de desplegament, sobre requisits de resposta davant de buits de tensió, adscripció a un centre de control de generació, telemesurament en temps real i la resta d'obligacions que establix la regulació del sector elèctric per al tipus d'instal·lacions en què estes s'enquadren.  
Per al tram final de la línia elèctrica d'evacuació serà aplicable el que indica l'article 16 del Dl 14/2020, atés que travessa zona urbanitzable.  
El termini màxim per a sol·licitar l'autorització d'explotació és de sis mesos des de la notificació al titular de la instal·lació d'esta resolució, d'acord amb el cronograma dels treballs que figura en el projecte d'execució que s'autoritza, sense perjuí de les possibles pròrrogues que estiguen justificades.  
La pròrroga de l'autorització no es podrà concedir si excedix la data de caducitat del permís d'accés i connexió a la xarxa elèctrica corresponents a la instal·lació.  
D'acord amb l'article 28 del Reial Decret llei 8/2023, de 27 de desembre, pel qual s'adopten mesures per a afrontar les conseqüències econòmiques i socials derivades dels conflictes a Ucraïna i Orient Pròxim, així com per a pal·liar els efectes de la sequera, el promotor podrà sol·licitar, en un termini no superior a tres mesos des de l'obtenció d'esta autorització administrativa de construcció, l'extensió del termini per a complir la fita que arreplega l'article 1.1.b 5t del Reial Decret llei 23/2020, de 23 de juny, d'obtenció de l'autorització d'explotació definitiva, sense que en cap cas el termini total per a disposar de l'autorització administrativa d'explotació supere els huit anys. En esta sol·licitud s'ha d'indicar, almenys:  
el semestre de l'any natural en què la instal·lació obtindrà l'autorització administrativa d'explotació i  
el compromís d'acceptació expressa de la impossibilitat d'obtenció de l'autorització administrativa d'explotació provisional o definitiva, ni de la inscripció prèvia o definitiva en el registre administratiu d'instal·lacions de producció d'energia elèctrica amb anterioritat a l'inici del semestre indicat.  
La titular de la present resolució estarà obligada a comunicar a este òrgan, per registre electrònic i amb la diligència adequada, les incidències dignes d'esment que es produïsquen durant l'execució.  
La titular d'esta resolució ha de complir els deures i les obligacions derivats de la legislació de prevenció de riscos laborals vigent durant la construcció.  
Sense perjuí del que preveu l'article 12.4 del Decret 88/2005, de 29 d'abril, el personal tècnic en la matèria adscrit a este servici territorial o a la direcció general amb competències en matèria d'energia podrà fer les comprovacions i les proves que considere necessàries durant les obres i quan finalitzen estes per a verificar que s'adeqüen a la documentació tècnica presentada i que complixen la legislació vigent i les condicions d'esta resolució.  
Una vegada finalitzen les obres de construcció de les instal·lacions, la titular, en el termini màxim de deu dies hàbils, sol·licitarà l'autorització d'explotació provisional per a proves d'acord amb el Reial decret 413/2014, de 6 de juny, i en els termes que s'establixen en l'article 12 del Decret 88/2005, de 29 d'abril.  
Amb esta sol·licitud, s'han de presentar els certificats de direcció i final d'obra subscrits per una persona facultativa competent que acrediten que s'adeqüen als reglaments tècnics en la matèria, segons el que establix la normativa vigent per als projectes d'instal·lacions elèctriques i, igualment, respecte d'esta autorització administrativa prèvia i de construcció. Quan els certificats de direcció i final d'obra esmentats no estiguen visats pel col·legi professional corresponent, s'acompanyaran de la declaració responsable oportuna, segons indica la Resolució de 22 d'octubre de 2010, de la Direcció General d'Energia, publicada en el DOGV núm. 6389, del 3 de novembre de 2010.  
Igualment, s'ha d'adjuntar la documentació requerida segons la ITC-LAT 04 del Reial decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió; la ITC RAT-22 del Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les instruccions tècniques complementàries.  
Així mateix, s'acompanyarà de la cartografia de la instal·lació executada, en el format que establisca l'òrgan substantiu.  
La persona titular té l'obligació de constituir una garantia econòmica per a complir l'obligació de desmantellar la instal·lació i restaurar els terrenys i el seu entorn, per un import de 542.089,46 € (cinc-cents quaranta-dos mil huitanta-nou euros amb quaranta-sis cèntims d'euro), i ha d'acreditar-ne la constitució deguda (aportant la carta de pagament corresponent) amb la sol·licitud d'autorització d'explotació provisional de la instal·lació, requisit indispensable perquè es puga atorgar.  
  
La garantia haurà de depositar-se en l'Agència Tributària Valenciana, de la qual serà beneficiari el Servei Territorial d'Indústria, Energia i Mines de València, en què han de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per al compliment de l'obligació de desmantellament de la instal·lació i restauració dels terrenys i el seu entorn.  
Esta garantia es cancel·larà quan la persona titular de la instal·lació acredite el compliment de les obligacions a les quals està afecta.  
L'autorització d'explotació provisional no es podrà concedir si les instal·lacions de connexió a la xarxa de distribució o transport no s'han finalitzat i s'ha sol·licitat l'autorització d'explotació, de manera que l'entrada en servici de la central elèctrica puga ser efectiva.  
  
Una vegada haja obtingut l'autorització d'explotació provisional, la titular ha de sol·licitar la inscripció prèvia en el registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 39 del Reial decret 413/2014, de 6 de juny. Es tindrà en compte el que indica l'article 41 pel que fa a la caducitat i la cancel·lació d'esta inscripció.  
Segons el que indica l'article 39.6 del Reial decret 413/2014 esmentat, la inscripció de la instal·lació en el Registre d'instal·lacions de producció d'energia elèctrica amb caràcter previ permetrà el funcionament en proves d'esta.  
Finalitzades les proves de les instal·lacions amb resultat favorable, la titular, en el termini màxim de deu dies hàbils, ha de sol·licitar l'autorització d'explotació definitiva segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i segons el Decret 88/2005, de 29 d'abril. S'hi han d'adjuntar els certificats pertinents segons el que indiquen els punts anteriors.  
Una vegada obtinguda l'autorització d'explotació definitiva, la titular sol·licitarà la inscripció definitiva en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 40 del Reial decret 413/2014, de 6 de juny.  
No sol·licitar les autoritzacions d'explotació dins del termini suposarà la caducitat de les autoritzacions concedides.  
La titular de la instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions, o pel tancament definitiu de la instal·lació. Ha d'obtindre l'autorització de tancament definitiu de la instal·lació, segons el que indica l'article 53.5 de la Llei 24/2013, de 26 de desembre, del sector elèctric, així com per al tancament temporal.  
S'informa que la transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per a esta resolució requerixen una autorització administrativa prèvia, d'acord amb el que preveu el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no es podran transmetre les autoritzacions concedides mentres la central no estiga completament executada i haja obtingut l'autorització d'explotació.  
Tal com s'indica en l'article 38 del Dl 14/2020, la concessió de la llicència urbanística municipal obligarà la persona titular o propietària de la instal·lació, sense perjuí de l'exacció dels tributs que corresponguen legalment per la prestació del servici municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir la resta de compromisos assumits i determinats en la llicència corresponent.  
  
El respectiu cànon d'ús i aprofitament l'establirà l'ajuntament en la llicència corresponent, per una quantia equivalent al 2 % dels costos estimats de les obres d'edificació i de les obres necessàries per a implantar la instal·lació. El pressupost d'execució material del total de la instal·lació ascendix a 4.473.268, 98 euros (quatre milions quatre-cents setanta-tres mil dos-cents seixanta-set euros amb noranta-huit cèntims d'euro). El cànon es reportarà d'una sola vegada en ocasió de l'atorgament de la llicència urbanística. L'ajuntament pot acordar, a sol·licitud de l'interessat, el fraccionament o l'ajornament del pagament, sempre dins del termini de vigència concedit. L'atorgament d'una pròrroga del termini no comportarà un cànon urbanístic nou.  
  
L'ajuntament podrà acordar la reducció de fins a un 50 % quan la instal·lació siga susceptible de crear ocupació de manera significativa en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per este concepte s'integraran en el patrimoni municipal del sòl.  
Segons el que establix l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servici caducaran quan, per causes imputables a la titular de la instal·lació diferents del tancament temporal, finalitze l'abocament d'energia a la xarxa per un període superior a tres anys.  
  
Quart  
Aprovar el pla de desmantellament de la instal·lació i de restauració del terreny i l'entorn afectat, el pressupost del qual ascendix a 144.223,79 € (cent quaranta-quatre mil dos-cents vint-i-tres euros amb setanta-nou cèntims d'euro) inclòs com a annex I del projecte d'execució del parc fotovoltaic firmat el 27.09.2023 i les declaracions responsables de 27.09.2023, amb l'abast següent:  
  
1) Desconnexió de la instal·lació de BT i MT.  
2) Desmantellament dels equips i els edificis.  
3) Desmantellament dels mòduls fotovoltaics i l'estructura suport.  
  
4) Desmantellament de la línia d'evacuació d'energia.  
5) Desmantellament de les instal·lacions auxiliars del parc.  
6) Restauració vegetal i paisatgística.  
Amb la condició següent, arreplegada en l'informe de la Direcció General de Medi Natural i Animal de la Conselleria de Medi Ambient, Aigua, Infraestructures i Territori del 17 de gener de 2024, i d'acord amb els canvis del 26 de febrer de 2024:  
No s'ha d'ocupar el terreny forestal pròxim a la línia d'evacuació per a cap labor d'apilament de materials, treballs d'execució, tasques de manteniment o treballs de desmantellament de la instal·lació.  
  
En el procés de desmantellament de la planta solar es recorda que no haurà de quedar cap element artificial en l'enclavament i que s'haurà de restaurar el sòl afectat de manera que se'n garantisquen els usos posteriors. Per a poder complir este objectiu, no es considera oportú retirar terra fèrtil, perquè destruiria l'estructura edàfica i reduiria les capacitats de recuperació del sòl, a més d'invertir la seua funció com a embornal de carboni.  
La persona titular constituirà la garantia econòmica que es detalla en l'autorització de construcció prèviament a la sol·licitud d'autorització d'explotació provisional, segons el que indica el Dl 14/2020.  
  
Quint  
D'acord amb el que disposa l'article 31 del Dl 14/2020:  
La publicació d'esta resolució en el Diari Oficial de la Generalitat Valenciana i en el Butlletí Oficial de la Província de València, tenint en compte que la publicació d'esta es farà, igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'esta resolució a les persones titulars desconegudes o amb domicili ignorat o a les que s'ha intentat notificar, però no s'ha pogut aconseguir.  
  
Publicar en el web de la Conselleria d'Innovació, Indústria, Comerç i Turisme, en l'apartat d'Energia (https://cindi.gva.es/va/web/energia/instal-lacions-autoritzades).  
Notificar esta resolució a la titular i a totes les administracions públiques o organismes i empreses de servicis públics o servicis d'interés general que hi han intervingut, o hi han hagut d'intervindre, en el procediment d'autorització, les que han emés, o havien d'emetre, el condicionat tècnic al projecte d'execució, a les persones titulars de béns i drets afectats, així com a la resta de persones interessades en l'expedient.  
Les autoritzacions concedides es traslladaran a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
D'acord amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, les autoritzacions, les llicències i els permisos, tant públics com privats, que haja d'obtindre el sol·licitant per a executar i posar en marxa la instal·lació a la qual es referix la present resolució, d'acord amb altres disposicions que resulten aplicables i, especialment, les relatives a l'ordenació del territori i el medi ambient. En tot cas, esta autorització s'emet sense perjuí de tercers i no afecta els drets particulars.  
  
Serà causa de revocació d'esta resolució, amb tràmit previ del procediment oportú, l'incompliment o la inobservança de les condicions que s'hi expressen, la variació substancial de les característiques descrites en la documentació presentada (excepte les que s'exigixen pels condicionats) o l'incompliment o el no manteniment dels pressupostos o els requisits essencials o indispensables, legals o reglamentaris, que s'han tingut en compte per a l'atorgament, així com qualsevol altra causa que ho justifique degudament i motivadament. En particular, la caducitat dels permisos d'accés i connexió suposarà la ineficàcia de les autoritzacions que atorga esta resolució.  
Contra esta resolució, que no posa fi a la via administrativa, és possible interposar un recurs d'alçada davant de la Direcció General d'Energia i Mines en el termini d'un mes, comptat des de l'endemà del dia en què tinga lloc la notificació de la present, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 16 de maig de 2024.- El cap del Servei Territorial d'Indústria, Energia i Mines de València: Roberto Javier Anchel Añó.